CELEX: 62006CJ0043
Language: bg
Date: 2007-05-24 00:00:00
Title: Решение на Съда (шести състав) от 24 май 2007 г. # Комисия на Европейските общности срещу Португалска република. # Неизпълнение на задължения от държава-членка - Директива 85/384/ЕИО - Архитекти - Взаимно признаване на дипломи, удостоверения и други официални документи за професионална квалификация - Необходимост от полагане на приемен изпит в съюза на архитектите. # Дело C-43/06.

Решение на Съда (шести състав) от 24 май 2007 г. — Комисия/Португалия
      (Дело C‑43/06)
      „Неизпълнение на задължения от държава-членка — Директива 85/384/ЕИО — Архитекти — Взаимно признаване на дипломи, удостоверения и други официални документи за професионална квалификация — Необходимост от полагане на приемен изпит пред Съюза на архитектите“
      Свободно движение на лица — Свобода на установяване — Свободно предоставяне на услуги — Архитекти — Признаване на дипломи и на официални документи за професионална квалификация (членове 2 и 10 от Директива 85/384 на Съвета)
         (вж. точка 31 и диспозитива)
      
      Предмет 
      
         Неизпълнение на задължения от държава‑членка — Нарушение на членове 2 и 10 от Директива 85/384/ЕИО на Съвета от 10 юни 1985 година
                  относно взаимното признаване на дипломи, удостоверения и други официални документи за професионална квалификация в областта
                  на архитектурата и за мерките за улесняване на ефективното упражняване на правото на установяване и свободното предоставяне
                  на услуги (ОВ L 223, стр. 15; Специално издание на български език, 2007 г., глава 6, том 1, стр. 117) — Изискване за архитекти,
                  които са от други държави-членки и не са вписани в съответния национален съюз, да положат приемен изпит пред Съюза на архитектите
                  в приемащата държава, за да упражняват в нея професията архитект.
               
            Диспозитив 
      
         
                   
               
               
                  
               
               
                  Като изисква от притежателите на професионални квалификации в областта на архитектурата, придобити в други държави-членки,
                     да се явят на приемен изпит пред португалския съюз на архитектите, ако не са вписани в съюз на архитектите на друга държава-членка,
                     Португалската република не е изпълнила задълженията си по членове 2 и 10 от Директива 85/384/ЕИО на Съвета от 10 юни 1985 година
                     относно взаимното признаване на дипломи, удостоверения и други официални документи за професионална квалификация в областта
                     на архитектурата и за мерките за улесняване на ефективното упражняване на правото на установяване и свободното предоставяне
                     на услуги, изменена с Директива 2001/19/ЕО на Европейския парламент и на Съвета от 14 май 2001 година.
                  
               
            
         
                   
               
               
                  
               
               
                  Португалската република се осъжда да заплати съдебните разноски.